NFC แรลลี่ยาว 8 วัน พุ่ง 263% เข้าเขตซื้อมากไป ระวังแรงเทขายทำกำไร
NFC แรลลี่ยาว 8 วัน พุ่ง 263% เข้าเขตซื้อมากไปตามสัญญาณเทคนิค เตือนนักลงทุนระวังแรงเทขายทำกำไร หลังบริษัทแจงราคาหุ้นขึ้นไม่มีพัฒนาการที่สำคัญใดๆ หนุน
NFC แรลลี่ยาว 8 วัน พุ่ง 263% เข้าเขตซื้อมากไปตามสัญญาณเทคนิค เตือนนักลงทุนระวังแรงเทขายทำกำไร หลังบริษัทแจงราคาหุ้นขึ้นไม่มีพัฒนาการที่สำคัญใดๆ หนุน
13 มิ.ย. 2565

ผู้สื่อข่าวรายงานว่า วันนี้ (13 มิ.ย. 2565) ราคาหุ้น บริษัท เอ็นเอฟซี จำกัด (มหาชน) หรือ NFC ณ เวลา 15:05 น. อยู่ที่ระดับ 9.70 บาท บวกไป 1.80 บาท หรือขึ้นไป 22.78% โดยทำจุดสูงสุดที่ 10.20 บาท และทำจุดต่ำสุดที่ 8.20 บาท ด้วยมูลค่าการซื้อขาย 124.41 ล้านบาท
หากพิจารณาราคาหุ้นบนกระดานของ NFC ปรากฏว่า มีการปรับตัวขึ้นอย่างต่อเนื่องและร้อนแรงจนซิลลิ่ง 4 วันทำการ ซึ่งมีการปรับตัวขึ้นนับตั้งแต่วันที่ 1 มิ.ย. 2565 จนถึงปัจจุบันขึ้นไปแล้ว 8 วันทำการติดต่อกันขึ้นไป 262.96% เทียบจากราคาหุ้นปิด ณ วันที่ 31 เม.ย. 2565 ปิดที่ระดับ 2.70 บาท
ขณะที่หากดูสัญญาณเทคนิคพบว่า ราคาหุ้นปรับตัวขึ้นเข้าเขตซื้อมากเกินไป (Overbought) โดยสัญญาณเทคนิค RSI ล่าสุดที่ 96.92% เช่นเดียวกับสัญญาณ Slow Stochastic ในส่วนเส้น %K ที่ 92.20% ด้านเส้น %D ที่ 81.63%
อย่างไรก็ตามจากราคาหุ้นปรับตัวขึ้นทางบริษัทฯ ชี้แจงข่าวหรือข้อมูลที่เผยแพร่ในตลาดหลักทรัพย์แห่งประเทศไทยเมื่อวันที่ 10 มิ.ย. 2565 ที่ผ่านมาว่ามีราคาการซื้อขายหลักทรัพย์ของบริษัทฯ ที่เพิ่มขึ้นอย่างมีสาระสำคัญนั้น บริษัทฯ ขอเรียนให้ทราบว่า บริษัทฯ ไม่มีพัฒนาการที่สำคัญใดๆนอกเหนือจากที่บริษัทฯ ได้มีการเผยแพร่สารสนเทศตามข้อบังคับของตลาดหลักทรัพย์ไว้แล้วก่อนหน้านี้ ทั้งนี้หากมีข้อมูลหรือพัฒนาการใดๆ ที่อาจส่งผลกระทบต่อปัจจัยพื้นฐานของราคาหลักทรัพย์บริษัทฯ จะแจ้งให้ทราบต่อไป